LUCIUS JUNIUS MODERATUS COLUMELLA 



sale atque aceto imbuta^ applicantur, ac solea spartea 

 pes induitur,^ maximeque datur opera, ne bos in 

 aquam pedem mittat et ut sicce stabuletur. Hie 

 idem sanguis nisi emissus fuerit, famicem creabit, 

 qui si suppuraverit, tarde percurabitur : primum 

 ferro circumcisus et expurgatus, deinde pannis aceto 

 et sale et oleo madentibus inculcatis, mox axungia 

 vetere et sebo hircino pari pondere decoctis, ad 

 sanitatem perducitur. Si sanguis in inferiore parte 

 ungulae est, extrema pars ipsius unguis ad vivum 

 resecatur, et ita emittitur, ac linamentis pes involutus 

 spartea munitur. Mediam ungulam ab inferiore 

 parte non expedit aperire, nisi eo loco iam suppuratio 

 facta est. Si dolore nervorum claudicat, oleo et sale 

 genua poplitesque ^ et crura confricanda sunt, donee 

 sanetur. 



Si genua intumuerint, calido aceto fovenda sunt, 

 et lini semen aut milium detritum conspersumque 

 aqua mulsa imponendum : spongiae * quoque fer- 

 venti aqua imbutae ^ et expressae * litaeque ' melle 

 recte genibus applicantur, ac fasciis circumdantur. 

 Quod si tumori subest aliquis humor, fermentum vel 

 farina hordeacea ex passo aut aqua mulsa decocta 

 imponitur : et cum maturuit suppuratio, rescinditur 

 ferro, eaque emissa, ut supra docuimus, linamentis 

 curatur. Possunt etiam, ut Cornelius Celsus prae- 



^ imbuta i? : inbuto SA. 



* inducitur SAE. 



* popliteque SA : poplitesque c. 



* sphongia S : spongia E : phongio A. 

 ^ inbuta SA. 



* expressa SAS. '' litae quae A : lita que S. 



